സഹപ്രവര്ത്തകയെ ഭീഷണിപ്പെടുത്തി പീഡിപ്പിച്ചു ബിജെപി നേതാവിനെതിരെ കേസ് വൈക്കം സഹപ്രവര്ത്തകയെ ദീര്ഘനാളുകളായി പീഡിപ്പിച്ച് ദൃശ്യങ്ങള് പകര്ത്തി ഭീഷണിപ്പെടുത്തിയ ബിജെപി പഞ്ചായത്ത് കമ്മിറ്റി പ്രസിഡന്റിനെതിരെ പൊലീസ് കേസെടുത്തു. ബിജെപി ഉദയനാപുരം പഞ്ചായത്ത് കമ്മിറ്റി പ്രസിഡന്റ് സുമേഷ് കൊല്ലേരിക്കെതിരെ വൈക്കം പൊലീസാണ് കേസെടുത്തത്. ഇയാള് ഒളിവിലാണ്.ചെട്ടിമംഗലം സ്വദേശിനിയായ യുവതിയുടെ പരാതിയിലാണ് കേസെടുത്തത്. തദ്ദേശ തെരഞ്ഞെടുപ്പില് സ്ഥാനാര്ഥിയായി മത്സരിക്കുന്ന ഘട്ടത്തിലാണ് യുവതി സുമേഷിനെ പരിചയപ്പെട്ടത്. നിയമസഭാ തെരഞ്ഞെടുപ്പുസമയത്ത് സുമേഷ് ഇവരുടെ ഫോണ്നമ്ബര് വാങ്ങി അടുപ്പം സ്ഥാപിച്ചു. തുടര്ന്ന് യുവതിയും കുട്ടികളും മാത്രം താമസിച്ചിരുന്ന വീട്ടിലെത്തി ബലംപ്രയോഗിച്ച് പീഡിപ്പിച്ചു. ദൃശ്യങ്ങളും പകര്ത്തി. പിന്നീട് പലതവണ ഈ ദൃശ്യങ്ങള്കാട്ടി ഭീഷണിപ്പെടുത്തി പല സ്ഥലങ്ങളിലുമെത്തിച്ച് പീഡിപ്പിച്ചെന്നാണ് പരാതി. പുറത്തുപറയാതിരിക്കാന് വിവാഹ വാഗ്ദാനവും നല്കി. യുവതിയുടെ ആഭരണങ്ങളും ഇയാള് വാങ്ങി പണയംവച്ചിരുന്നു. പിന്നീട് പലകാരണങ്ങള് പറഞ്ഞ് ക്രൂരമായി മര്ദിക്കുമായിരുന്നു. നിരന്തര ഭീഷണിയെ തുടര്ന്നാണ് പൊലീസില് പരാതിനല്കിയത്. അന്വേഷണം ആരംഭിച്ചതായി പൊലീസ് അറിയിച്ചു. യുവതി വൈക്കം മജിസ്ട്രേറ്റിനും മൊഴിനല്കി.